ai4bharat/Pralekha huggingface dataset:
उपराष्ट्रपती कार्यालय
देशाच्या समृद्ध परंपरा आणि गौरवशाली इतिहासाची मुलांना माहिती देण्याचे उपराष्ट्रपतींचे शिक्षकांना आवाहन
नवी दिल्ली, 5 सप्टेंबर 2019
विद्यार्थ्यांना एकात्मिक आणि सर्वंकष शिक्षण देण्याचे आवाहन उपराष्ट्रपी एम. व्यंकय्या नायडू यांनी केले आहे.
शिक्षक हे राष्ट्राच्या विकासाचे शिल्पकार आहेत अशा शब्दात गौरव करत शिक्षकांनी, विद्यार्थ्यांमध्ये लोकशाही मूल्यं, समानता, स्वातंत्र्य, न्याय, धर्मनिरपेक्षता, सहानुभूती, मानवी मूल्यांचा आदर ही मूल्यं बाणावीत असे आवाहन त्यांनी केले. शिक्षक दिनानिमित्त दिल्ली तमिळ शिक्षण संघटना शाळेतल्या शिक्षकांशी उपराष्ट्रपतींनी आज संवाद साधला त्यावेळी ते बोलत होते. शाळेतले वर्ग म्हणजे आनंददायी शिक्षण देणारी केंद्र बनवावीत यासाठी शिक्षकांनी पुन्हा कटिबद्ध व्हावे असे ते म्हणाले.
मुलांना आपली समृद्ध परंपरा, वारसा आणि गौरवशाली इतिहास ज्ञात करण्याच्या गरजेवर त्यांनी भर दिला. मुलांची स्मृती जागृत ठेवण्यासाठी, स्वातंत्र्यसैनिक, थोर शास्त्रज्ञ, कलाकार यांची माहिती देणाऱ्या धड्यांचा पाठ्यपुस्तकात समावेश व्हावा असेही ते म्हणाले.
शाश्वत विकास, निसर्गाशी साहचर्य राखणारी जीवन पद्धती यासारख्या संकल्पनांचा समावेश तसेच स्वच्छ भारत यासारख्या कार्यक्रमाचीही मुलांना माहिती द्यावी असे आवाहन त्यांनी केले.
मुलांनी घरी, आपापल्या मातृभाषेत बोलावं यासाठी शिक्षक आणि पालकांनी प्रोत्साहन द्यावं असेही त्यांनी सांगितले. प्राथमिक शिक्षण स्तरापर्यंत विद्यार्थ्यांना मातृभाषेत सूचना द्याव्यात असे मत त्यांनी व्यक्त केले.
B.Gokhale/N.Chitale/P.Kor
(Visitor Counter : 54
अर्थ मंत्रालय
आझादी का अमृत आयकॉनिक वीक चा भाग म्हणून सीबीआयसी उद्या ‘अमली पदार्थ विध्वंस दिन’ साजरा करणार
मोहिमेअंतर्गत देशभरातील 14 ठिकाणी सुमारे 42,000 किलोग्राम अंमली पदार्थ नष्ट केले जाणार
भारताच्या स्वातंत्र्याला 75 वर्षे पूर्ण झाल्यानिमित्त केंद्रीय वित्तमंत्रालय ‘आझादी का अमृत महोत्सव आयकॉनिक वीक’ असं विशेष सप्ताह साजरा करत आहे. केंद्रीय अप्रत्यक्ष कर आणि सीमाशुल्क विभाग  तर्फे याच आयकॉनिक वीक चा भाग म्हणून, उद्या ‘अंमली पदार्थ विध्वंस दिन’साजरा केला जाणार आहे. या अंतर्गत, देशभरातील 14 ठिकाणी सुमारे 42,000 किलो अंमली पदार्थ नष्ट केले जाणार आहेत.
केंद्रीय वित्त आणि कार्पोरेट मंत्री निर्मला सीतारामन, आभासी माध्यमातून या कार्यक्रमात सहभागी होतील. एकाच वेळी गुवाहाटी, लखनौ, मुंबई, मुंदरा/कांडला, पाटणा, सिलीगुडी या ठिकाणी हे अंमली पदार्थ नष्ट केले जातील. त्यानंतर वित्तमंत्री अधिकाऱ्यांना मार्गदर्शनही करतील.
वित्त आयोग
पंधराव्या वित्त आयोगाची आर्थिक सल्लागार समितीसोबत चर्चा
नवी दिल्ली, 4 सप्टेंबर 2020
पंधराव्या वित्त आयोगाने आज आपल्या सल्लागार समितीसोबत आणि इतर निमंत्रितांसमवेत ऑनलाईन बैठकीच्या माध्यमातून विविध मुद्यांवर चर्चा केली. पंधराव्या वित्त आयोगाचे अध्यक्ष एन.के.सिंग यांच्या अध्यक्षतेखाली झालेल्या या बैठकीत आयागाचे सर्व सदस्य आणि वरिष्ठ अधिकाऱ्यांची उपस्थिती होती. सल्लागार समिती आणि विशेष निमंत्रितांमध्ये डॉ अरविंद वीरमणी, इंदिरा राजारमण, डॉ डी. के. श्रीवास्तव, डॉ एम. गोविंद राव, डॉ सुदीप्तो मुंदले, डॉ प्रणव सेन आणि डॉ शंकर आचार्य यांनी उपस्थित राहून आपली मते व्यक्त केली.
बैठकीत जीडीपी वृद्धी, केंद्र आणि राज्यांचे कर अधिक्य, जीएसटी नुकसानभरपाई आणि राजकोषीय एकत्रीकरण यावर व्यापक चर्चा करण्यात आली. आरोग्यावरील सार्वजनिक खर्च, गुंतवणूक पुनरुज्जीवन, आर्थिक प्रणालीचे पुन:भांडवलीकरण आणि त्याचा सार्वजनिक खर्चावरील प्रभाव, संरक्षण क्षमता मजबूत करण्यावर लक्ष केंद्रित करणे, जीएसटी संकलनातील उदयोन्मुख पद्धती आणि त्याचा तंत्रज्ञान वापरातील सुधारणांशी संबंध यावरही चर्चा झाली.
सल्लागार समितीच्या मते, वित्त आयोगाला अभूतपूर्व परिस्थितीला सामोरे जावे लागत आहे आणि राज्यांना कर हस्तांतरण, इतर हस्तांतरण, उचल आणि वित्तीय तंत्रासमवेत खर्चाचा वित्तपुरवठा याकडे विशेषतः 2021-22 ते 2025-26 या पाच वर्षांच्या कालावधीसाठी नवीन दृष्टीकोनातून पाहावे लागेल, जेंव्हा महसूल परिस्थिती हळूहळू सुधारेल.
चालू वर्षातील जीडीपी वृद्धी आणि येणाऱ्या वर्षांमध्ये होणारे विकास पुनरुत्थान यावरही विविध मते व्यक्त करण्यात आली. सल्लागार समितीला वाटते की, सुरुवातीच्या काळात जीडीपीशी संबंधित सर्वसाधारण सरकारी व्यय काही वर्षांमध्ये जास्त वाढण्याची शक्यता आहे, तथापी, हा खर्च कालांतराने कमी करण्यासाठी प्रयत्न करावे. प्रारंभिक वर्षात, वाढलेल्या महसुली-खर्चाचे असंतुलन आणि GDP वर दबावाचा परिणाम होईल.
अध्यक्ष म्हणाले, चर्चा महत्त्वपूर्ण होती आणि केलेल्या सूचनांची आयोगाने नोंद घेतली आहे. पंधरावा वित्त आयोग आणि सल्लागार मंडळ जागतिक आणि स्थानिक पातळीवरील विकसनशील परिस्थितीकडे लक्ष ठेवून आहे.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 472
पंतप्रधान कार्यालय
वसंत पंचमी आणि सरस्वती पूजेनिमित्त पंतप्रधानांकडून जनतेला शुभेच्छा
नवी दिल्ली, 16 फेब्रुवारी 2021
पंतप्रधान नरेंद्र मोदी यांनी वसंत पंचमी आणि सरस्वती पूजेनिमित्त जनतेला शुभेच्छा दिल्या आहेत.
वसंत पंचमी आणि सरस्वती पूजेच्या पवित्र प्रसंगी आपणा सर्वाना हार्दिक शुभेच्छा असे पंतप्रधानांनी ट्वीटरवर म्हटले आहे.
S.Tupe/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान नरेंद्र मोदी यांच्याकडून देशवासियांना होळीच्या शुभेच्छा
पंतप्रधान नरेंद्र मोदी यांनी देशातल्या जनतेला होळीच्या शुभेच्छा दिल्या आहेत.
आपणा सर्वाना होळीच्या खूप- खूप शुभेच्छा ! आनंद आणि उल्हासाचा हा सण प्रत्येकाच्या जीवनात नवा आनंद आणि उत्साह घेऊन येवो अशा सदिच्छा पंतप्रधानांनी ट्वीटर द्वारे व्यक्त केल्या आहेत.
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 203 कोटी 21 लाख पेक्षा अधिक मात्रा देण्यात आल्या
12 ते 14 वर्ष या वयोगटातील 3 कोटी 87 लाखांहून अधिक मुलामुलींना कोविड-19 प्रतिबंधक लसीच्या पाहिली मात्रा देण्यात आली
भारतातील सध्याची कोविडच्या उपचाराधीन रुग्णांची संख्या 1,46,323
गेल्या 24 तासात देशात 20,557 नव्या कोरोना बाधित रुग्णांची नोंद
देशातील कोविड मुक्ती दर सध्या 98.47%
साप्ताहिक पॉझिटीव्हिटी दर सध्या 4.71% आहे
आज सकाळी 7 वाजता प्राप्त झालेल्या प्राथमिक अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 203.21 कोटींचा  टप्पा ओलांडला आहे. देशभरात 2,68,70,726 सत्रांच्या आयोजनातून हे उद्दिष्ट साध्य करण्यात आले.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 3 कोटी 87 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
आज सकाळी 7 वाजता प्राप्त झालेल्या प्राथमिक अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांची गटनिहाय आकडेवारी खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
10411450
|
|
2nd Dose
|
|
10088505
|
|
Precaution Dose
|
|
6243115
|
|
FLWs
|
|
1st Dose
|
|
18430074
|
|
2nd Dose
|
|
17668032
|
|
Precaution Dose
|
|
12017373
|
|
Age Group 12-14 years
|
|
1st Dose
|
|
38753472
|
|
2nd Dose
|
|
27469645
|
|
Age Group 15-18 years
|
|
1st Dose
|
|
61094113
|
|
2nd Dose
|
|
50800166
|
|
Age Group 18-44 years
|
|
1st Dose
|
|
559393332
|
|
2nd Dose
|
|
508221773
|
|
Precaution Dose
|
|
18800141
|
|
Age Group 45-59 years
|
|
1st Dose
|
|
203664056
|
|
2nd Dose
|
|
195151372
|
|
Precaution Dose
|
|
13052649
|
|
Over 60 years
|
|
1st Dose
|
|
127425951
|
|
2nd Dose
|
|
121948896
|
|
Precaution Dose
|
|
31548232
|
|
Precaution Dose
|
|
8,16,61,510
|
|
Total
|
|
2,03,21,82,347
भारतातील कोविड सक्रीय रुग्णसंख्या आता 1,46,323 इतकी आहे, देशातील आतापर्यंतच्या एकूण कोविड बाधितांच्या तुलनेत ही संख्या 0.33% आहे.
परिणामी, भारतातील रोगमुक्ती दर आता 98.47% झाला आहे. गेल्या 24 तासात 19,216 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,32,86,787 झाली आहे.
गेल्या 24 तासात, देशात नव्या 20,557 कोविड ग्रस्त रुग्णांची नोंद झाली.
गेल्या 24 तासात देशात कोविड संसर्ग तपासण्यासाठी एकूण 3,96,783 चाचण्या करण्यात आल्या. देशात आतापर्यंत एकंदर 87 कोटी 40 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 4.71% आहे आणि दैनंदिन पॉझिटीव्हिटी दर 5.18% इतका नोंदला गेला आहे.
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातल्या कोविड-19 लसींच्या मात्रांच्या उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 92कोटी 57 लाखांपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 6 कोटी 93 लाखांपेक्षा जास्त मात्रा उपलब्ध
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्रसरकार कटीबद्ध आहे. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75% लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
92,57,51,325
|
|
BALANCE AVAILABLE
|
|
6,93,46,080

केंद्र सरकारने आतापर्यंत राज्ये/ केन्द्र शासित प्रदेशांना आपल्या सर्व स्त्रोताद्वारे 92.57 कोटींपेक्षा जास्त लसींच्या मात्रा  आणि थेट खरेदी याद्वारे पुरवल्या आहेत.
याशिवाय लसीच्या 6.93 कोटी पेक्षा जास्त  शिल्लक आणि न वापरलेल्या अशा मात्रा राज्ये आणि केंद्र शासित प्रदेश आणि खाजगी रुग्णालयांकडे अद्यापही उपलब्ध आहेत.
युवा व्यवहार आणि क्रीडा मंत्रालय
राष्ट्रीय क्रीडा पुरस्कार विजेत्यांनी दिल्लीतील राष्ट्रीय युद्ध स्मारकाला भेट देऊन शहिदांना वाहिली आदरांजली
नवी दिल्ली, 29 नोव्हेंबर 2022
ठळक मुद्दे:
- मुष्टियोद्धा निखत झरीन, बॅडमिंटनपटू लक्ष्य सेन, एचएस प्रणॉय, स्टीपलचेसर अविनाश साबळे आणि बुद्धिबळपटू आर प्रज्ञानानंद आणि इतरांनी युद्ध स्मारकाला भेट दिली.
- वर्ष 2022 साठी, एक मेजर ध्यानचंद खेलरत्न पुरस्कार, 25 अर्जुन पुरस्कार आणि सात द्रोणाचार्य पुरस्कारांसह 40 हून अधिक क्रीडा पुरस्कार प्रदान केले जाणार आहेत.
2022 च्या राष्ट्रीय क्रीडा पुरस्कार वितरण सोहळ्याच्या एक दिवस आधी, अनेक पुरस्कारप्राप्त खेळाडू आणि प्रशिक्षकांनी दिल्लीतील राष्ट्रीय युद्ध स्मारकाला भेट दिली आणि शहीद जवानांना आदरांजली वाहिली.
मुष्टियोद्धा निखत झरीन, बॅडमिंटनपटू लक्ष्य सेन, एचएस प्रणॉय, स्टीपलचेसर अविनाश साबळे आणि बुद्धिबळपटू आर प्रज्ञानानंद या प्रमुख खेळाडूंनी युद्ध स्मारकाला भेट दिली.या भेटीदरम्यान, पुरस्कार विजेत्यांनी वीरता चक्र  इथे फेरफटका मारला.देशाला स्वातंत्र्यानंतर ज्या विविध ऐतिहासिक युद्धांचा सामना करावा लागला त्या संदर्भातील 6 कांस्य भित्तीचित्रे त्यांनी पाहिली.
वर्ष 2022 साठी, एक मेजर ध्यानचंद खेलरत्न पुरस्कार, 25 अर्जुन पुरस्कार आणि सात द्रोणाचार्य पुरस्कारांसह 40 हून अधिक क्रीडा पुरस्कार प्रदान केले जाणार आहेत.
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 208
गृह मंत्रालय
कोविड-19 विरुद्धच्या लढ्यातील लॉकडाऊन निर्बंधानुसार ई-कॉमर्स कंपन्यांद्वारे अत्यावश्यक नसलेल्या वस्तूंचा पुरवठा करण्यास सरकारची मनाई
नवी दिल्ली, 19 एप्रिल 2020
गृह मंत्रालयाने कोविड-19 विरुद्धच्या लढ्यातील देशव्यापी लॉकडाऊन संदर्भात सर्व मंत्रालये/ विभागांना, एकत्रित सुधारित मार्गदर्शक तत्वांनुसार काही उपक्रमांना सवलत देण्याचे आदेश जारी केले होते.
,
वरील एकत्रित सुधारित मार्गदर्शक तत्त्वांनुसार हे स्पष्ट केले आहे की, आवश्यक वस्तू पुरवणार्या ई-कॉमर्स कंपन्यांना लॉकडाउन निर्बंधापासून सूट देण्यात आली आहे. याशिवाय, केवळ आवश्यक वस्तूंच्या पुरवठ्यासाठी वापरण्यात येणाऱ्या ई-कॉमर्स कंपन्यांच्या वाहनांना आवश्यक परवानगी देऊन वाहतुकीची परवानगी देण्यात आली आहे.
लॉकडाऊन निर्बंधावरील एकत्रित सुधारित मार्गदर्शक तत्वांच्या तरतुदीनुसार, कोविड-19 विरुद्धच्या लढ्यातील लॉकडाऊन निर्बंधानुसार अत्यावश्यक नसलेल्या वस्तूंचा पुरवठा करण्यास सरकारने मनाई केली आहे.
अधिकृत दस्तऐवज पाहण्यासाठी येथे क्लिक करा
B.Gokhale/S.Mhatre/D.Rane
(
कार्मिक, सार्वजनिक तक्रार आणि निवृत्ती वेतन मंत्रालय
लोकपालचे अध्यक्ष न्यायमूर्ती पिनाकी चंद्र घोष यांच्या हस्ते लोकपालच्या लोगोचे प्रकाशन
लोकपालचे घोषवाक्य “मा गृधः कस्यस्विद्धनम्”चे प्रकाशन
नवी दिल्ली, 26 नोव्हेंबर 2019
लोकपालचे अध्यक्ष न्यायमूर्ती पिनाकी चंद्र घोष यांच्या हस्ते आज नवी दिल्लीत लोकपालच्या लोगोचे प्रकाशन झाले. सर्व लोकपाल सदस्य यावेळी उपस्थित होते. याचवेळी लोकपालचे घोषवाक्य “मा गृधः कस्यस्विद्धनम्” देखील स्वीकारण्यात आले.
लोकपालच्या लोगो आणि घोषवाक्यासाठी सरकारच्या MyGov पोर्टलच्या माध्यमातून मुक्त स्पर्धा घेण्यात आली होती. या स्पर्धेसाठी 13 जून 2019 पर्यंत जनतेकडून लोगो आणि घोषवाक्ये मागवण्यात आली होती. लोगोसाठी 2236 डिझाइन्स आली तर घोषवाक्यासाठी 4750 लोकांनी सहभाग घेतला. सर्व वयोगटातल्या लोकांसाठी ही स्पर्धा खुली होती. त्रिस्तरीय निवड प्रक्रियेत उत्तर प्रदेशच्या प्रयागराज इथले रहिवासी प्रशांत मिश्रा यांच्या लोगोच्या चित्राची निवड करण्यात आली.
लोकपाल म्हणजेच लोकांचे पालन करणारा, त्यांची काळजी घेणारा अशा अर्थाला विशद करणारा हा लोगो आहे. कायद्यानुसार जनतेला न्याय देण्यासाठी आणि जनतेचे संरक्षण करण्यासाठी लोकपाल कार्यरत असेल, असा अर्थ यातून स्पष्ट होतो. या चित्रात दर्शवल्याप्रमाणे लोगोच्या मध्यभागी न्यायासन आहे, तर आजूबाजूला मानवी चित्रातून जनता दर्शवली आहे. अशोक चक्रासारख्या आकृतीतून डोळा अर्थात लक्ष दर्शवण्यात आले आहे. केशरी रंगात कायद्याचे पुस्तक आहे आणि दोन हिरव्या हातांनी समतोल दर्शवला आहे. तिरंगी रंगातला हा लोगो राष्ट्रीय लोकपाल दर्शवतो.
स्पर्धेसाठी आलेल्या घोषवाक्यांपैकी एकही घोषवाक्य लोकपालचा उद्देश संपूर्णपणे व्यक्त करणारे आढळले नाही. त्यामुळे लोकपालपीठानेच सर्वसंमतीने ईशावास्योपनिषधाच्या पहिल्या श्लोकातल्या “मा गृधः कस्यस्विद्धनम्” या वाक्याची निवड केली. या वाक्याचा अर्थ: मा गृधः= लोभ, करु नका, कस्यस्वित्=कोणाच्याही, धनम्=धनाचा म्हणजेच कोणाच्याही संपत्तीचा लोभ करु नका.
G.Chippalkatti/R.Aghor/D.Rane
(Visitor Counter : 129
अर्थ मंत्रालय
लघु, मध्यम आणि सुक्ष्म उद्योगाच्या विकासासाठी सरकार कटीबद्ध
नवी दिल्ली, 31 जानेवारी 2020
लघु, मध्यम आणि सुक्ष्म उद्योगाच्या  विकासासाठी सरकार कटीबद्ध आहे. एमएसएमई भारतीय अर्थव्यवस्थेचे महत्वाचे क्षेत्र आहे जे उद्योजकतेत वृद्धी करुन कमी भांडवलात रोजगार निर्मिती करते.
केंद्रीय अर्थ आणि कंपनी व्यवहारमंत्री श्रीमती निर्मला सीतारमन यांनी आज संसदेसमोर आर्थिक सर्वेक्षण 2019-20 सादर केले. यात एमएसएमईला सरकारच्या पाठिंब्याचे तपशीलवार विश्लेषण केले आहे.
पंतप्रधान नरेंद्र मोदी यांनी 2 नोव्हेंबर 2018 रोजी या क्षेत्राच्या जलद विकासासाठी काही उपाय जाहीर केले. ते पुढीलप्रमाणे -
 एक कोटी रुपयांच्या कर्जासाठी तत्वतः मान्यता ऑनलाईन पोर्टलच्या माध्यमातून केवळ 59 मिनिटांमध्ये. ऑक्टोबर 2019 पर्यंत 1,59,422 अर्जदारांना 49,330 कोटी रुपये कर्ज मंजूर केले आहे. यापैकी 37,106 कोटी रुपये कर्ज वितरीत झाले आहे.
 जीएसटी नोंदणीकृत एमएसएमईना एक कोटी रुपयाच्या वाढीव कर्जावर 2 टक्के व्याजदर अनुदान. सिडबीने 43 बँकांच्या माध्यमातून नोव्हेंबर 2018 आणि मार्च 2019 दरम्यान 18 कोटी रुपयांचे दावे निकाली काढले.
 500 कोटी रुपये उलाढाल असलेल्या कंपन्यांना टीआरईडीएस वर नोंदणी सक्तीची. आतापर्यंत 329 कंपन्यांनी टीआरईडीएसवर नोंदणी केली आहे.
 सर्व केंद्रीय सार्वजनिक उपक्रमांना एकूण खरेदीपैकी एमएसएमईकडून किमान 25 टक्के खरेदी करावी लागेल.
 एमएसएमईकडून कराव्या लागणाऱ्या 25 टक्के खरेदीपैकी तीन टक्के खरेदी महिला उद्योजकांसाठी राखीव आहे. 2019-20 मध्ये 1,471 महिला उद्योजक संचलित एमएसएमईकडे 242.12 कोटी रुपयांची खरेदी झाली आहे.
 सर्व केंद्रीय सार्वजनिक उपक्रमांना जेम पोर्टलच्या माध्यमातून खरेदी सक्तीची. 57,351 एमएसएमई विक्रेते आणि सेवाप्रदाते यांची जेम पोर्टलवर नोंदणी
 20 तांत्रिक केंद्र आणि 100 विस्तारीत केंद्रांची 6,000 कोटी रुपये खर्च करुन उभारणी. 99.30 कोटी रुपये तांत्रिक केंद्र आणि विस्तारीत केंद्राच्या उभारणीसाठी अदा. 2019-20 मध्ये आणखी दहा विस्तारीत केंद्रांची उभारणी करण्याचे नियोजन.
 औषधी संकुल  च्या निर्मितीसाठी सरकार 70 टक्के खर्च उचलणार. सोलन, इंदोर, औरंगाबाद, पुणे याठिकाणांची फार्मा क्लस्टर्ससाठी निवड.
 आठ श्रम कायदे आणि 10 केंद्रीय नियमांतर्गत वर्षातून एकदा रिटर्न्स भरावे लागणार.
 संगणीकृत पद्धतीने निवड करुन निरीक्षकाच्या माध्यमातून संस्थांचे निरीक्षण होणार. 3,080 संस्थांचे निरीक्षण करुन त्यांची माहिती श्रम सुविधा पोर्टलवर उपलब्ध करुन देण्यात आली आहे.
B.Gokhale/S.Thakur/P.Kor
(Visitor Counter : 85
वाणिज्य आणि उदयोग मंत्रालय
राष्ट्रीय एकीकृत लॉजिस्टिक्स आरखडावरील कार्यशाळा
नवी दिल्ली, 12 फेब्रुवारी 2019
भारतात लॉजिस्टिक्स क्षेत्रातील आव्हाने आणि संधी या विषयावर भागधारकांशी चर्चा करण्यासाठी वाणिज्य आणि उद्योग मंत्रालयाच्या लॉजिस्टिक विभागाद्वारे नवी दिल्लीत आज कार्यशाळा आयोजित करण्यात आली. वाणिज्य व उद्योग आणि नागरी उड्डयन मंत्री सुरेश प्रभु यांनी यावेळी उपस्थितांना संबोधित केले.
भारताने जागतिक बँकेच्या लॉजिस्टिक कामगिरी मानांकन क्रमवारीत सुधारणा करत 2014 मधील 54 व्या स्थानावरून 2016 मध्ये 35 व्या स्थानी झेप घेत घेतली आहे, असे प्रभू यांनी यावेळी सांगितले. आंतरराष्ट्रीय मानांकनाचा एक भाग बनणे, खर्चात कपात करणे, जागतिक मूल्य साखळीत सामील होणे आणि व्यापार वाढवणे यासाठी भारताला त्वरित आणखी सुधारणा करणे आवश्यक असल्याचे मत त्यांनी व्यक्त केले. भारताला 7600 कि.मी. लांबीची किनारपट्टी लाभली असून लॉजिस्टिक क्षेत्रात सुधारणा घडवून आणण्यासाठी बंदरे आणि जहाजबांधणी उद्योग क्षेत्र मोठी भूमिका बजावू शकते, असे प्रभू यांनी यावेळी नमूद केले.
सध्या लॉजिस्टिक खर्च जीडीपी अर्थात सकल देशांतर्गत उत्पादनाच्या 14 टक्के आहे. हा खर्च 2022 पर्यंत 10 टक्के पेक्षा कमी करण्याचे ध्येय असल्याचे ते म्हणाले.
तंत्रज्ञानावर आधारित लॉजिस्टिक पोर्टल मंत्रालयाने विकसित केले असून यामुळे देशाच्या लॉजिस्टिक क्षेत्रात कार्यक्षमता प्राप्त करण्यासाठी एक पूरक वातावरण तयार होईल. हे पोर्टल आंतरराष्ट्रीय आणि देशांतर्गत बाजारात व्यापार सुलभताही सुनिश्चित करेल, असे त्यांनी सांगितले. याशिवाय या पोर्टल मुळे एक्झिम, देशांतर्गत व्यापार आणि व्यापारासंदर्भातील इतर सर्व भागधारक एकाच व्यासपीठवर जोडले जातील.
देशात मोठय़ा प्रमाणात रोजगार निर्मिती करण्याची क्षमता लॉजिस्टिक क्षेत्रात आहे, असे सुरेश प्रभु यांनी यावेळी सांगितले. तसेच या क्षत्रात सक्षम आणि दर्जेदार सेवा देण्यासाठी भविष्यात 28 दशलक्ष कामगारांची आवश्यकता असेल असेही त्यांनी नमूद केले.
हे पोर्टल कार्यान्वित झाल्यानंतर विशिष्ट यंत्रणा तयार होऊन देशभरात लॉजिस्टिक क्षेत्रातील कार्य सुरळीतपणे सुरु राहिल. या क्षेत्राशी संबंधित जागतिक स्तरातील प्रतिनिधींना भारताच्या लॉजिस्टिक क्षेत्रामध्ये सहभागी होण्याचे आवाहन प्रभु यांनी यावेळी केले. हा उपक्रम भारताला 5 ट्रिलियन डॉलर्सची अर्थव्यवस्था बनविण्याच्या मार्गावर मजबुती देईल, असा विश्वास प्रभू यांनी व्यक्त केला.
B.Gokhale/S. Tupe/D. Rane
(Visitor Counter : 50
रस्ते वाहतूक आणि महामार्ग मंत्रालय
मध्य प्रदेशातील राष्ट्रीय महामार्ग 75ई वरील रेवा-सिद्धी विभागातील दुहेरी बोगद्यांसह चूरहाट बायपासचे काम पूर्ण होत आले आहे : केंद्रीय मंत्री नितीन गडकरी यांचे प्रतिपादन
दुहेरी बोगद्यांमुळे त्या भागातील जंगलामध्ये वन्यजीवांच्या संचारात कोणताही अडथळा येणार नाही : केंद्रीय मंत्री नितीन गडकरी
नवी दिल्ली, 18 ऑक्टोबर 2022
मध्य प्रदेशातील राष्ट्रीय महामार्ग 75 ई वरील रेवा-सिद्धी विभागातील दुहेरी बोगद्यांसह चूरहाट बायपासचे काम पूर्ण होत आले आहे अशी माहिती केंद्रीय रस्ते वाहतूक आणि महामार्ग मंत्री नितीन गडकरी यांनी ट्विट संदेशांच्या मालिकेद्वारे दिली आहे.
शाश्वत विकासाच्या दिशेने मार्गक्रमण करत तसेच मानवजात, निसर्ग आणि वन्यजीव यांचे सुसंवादात्मक सहअस्तित्व सुनिश्चित करण्याचा हेतू साध्य करत, या बायपासमध्ये असलेले दुहेरी बोगदे त्या भागातील जंगलामध्ये वन्यजीवांच्या संचारात कोणताही अडथळा येणार नाही याची हमी देतात.
केंद्रीय मंत्री गडकरी म्हणाले की, वाहतुकीचे वेगळ्या प्रकारे मार्गीकरण केल्यामुळे, ‘मोहन' नावाचा पांढरा वाघ ज्या भागात निवास करत होता तेथील नैसर्गिक अधिवासाची पुनर्स्थापना करण्यात आली आहे. या रस्त्यावर योग्य प्रमाणात निर्मित अंडरपासमुळे रस्त्यावरील अपघाताच्या शक्यता कमी होतील आणि रस्ते सुरक्षेची सुनिश्चिती होईल असे त्यांनी सांगितले. ते पुढे म्हणाले की,बोगद्यांच्या उभारणीमुळे मोहनिया घाटापाशी होणारी वाहतुकीची कोंडी टळेल आणि या भागातून सुकरतेने प्रवास करता येईल.
केंद्रीय मंत्री म्हणाले की, दुहेरी बोगद्यांच्या उभारणीमुळे रेवा आणि सिद्धी या ठिकाणांमधील अंतर सुमारे 7 किलोमीटरने कमी झाले आहे आणि या कामातील आधुनिक भौमितिक रचनेमुळे या प्रवासाच्या वेळेत देखील 45 मिनिटांची बचत होणार आहे.
केंद्रीय मंत्री नितीन गडकरी म्हणाले की, शाश्वततेसह नव्या भारताचा कायापालट हा पंतप्रधान नरेंद्र मोदी यांच्या दूरदर्शी नेतृत्वाखालील आमच्या उत्तम प्रशासनाच्या उत्कृष्टतेचा निदर्शक आहे.
G.Chippalkatti/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 110
पंतप्रधान कार्यालय
पंतप्रधानांनी गुढीपाडव्यानिमित्त जनतेला दिल्या शुभेच्छा
पंतप्रधान नरेंद्र मोदी यांनी नागरिकांना गुढीपाडव्याच्या शुभेच्छा दिल्या आहेत. सर्वांना आरोग्य आणि आनंद लाभो, अशा शुभेच्छा पंतप्रधानांनी दिल्या.
ट्वीट संदेशामध्ये पंतप्रधान म्हणाले;
"गुढीपाडव्याच्या हार्दिक शुभेच्छा.
हे वर्ष आनंद आणि उत्तम आरोग्याचे जावो अशी मी प्रार्थना करतो.
आगामी वर्ष तुमच्या सर्व मनोकामना पूर्ण होवोत.
कार्मिक, सार्वजनिक तक्रार आणि निवृत्ती वेतन मंत्रालय
मसुरीतील लाल बहादूर शास्त्री राष्ट्रीय प्रशासकीय अकादमीच्या 61 व्या स्थापना दिनाच्या कार्यक्रमात केंद्रीय मंत्री डॉ जितेंद्र सिंह यांचे भाषण
पहिल्यांदाच अकादमीतर्फे 20 विविध शासकीय सेवा अभ्यासक्रम एकत्र करुन संयुक्त पायाभूत अभ्यासक्रमाची रचना- डॉ जितेंद्र सिंह
नवी दिल्ली, 10 सप्टेंबर 2020
केंद्रीय राज्यमंत्री, पंतप्रधान कार्यालय आणि कर्मचारी, सार्वजनिक तक्रार, पेन्शन अणुउर्जा आणि अवकाश मंत्रालयांचे राज्यमंत्री डॉ जितेंद्र सिंह यांनी आज मसुरीतील लाल बहादूर शास्त्री राष्ट्रीय प्रशासकीय अकादमी येथे भाषण केले. या अकादमीने, पहिल्यांदाच आपल्या अभ्यासक्रमाची व्याप्ती वाढवून, एक संयुक्त अभ्यासक्रम आयोजित केला आहे. आधी या अकादमीच्या पायाभूत अभ्यासक्रमात केवळ आयएएस आणि इतर काही सेवांचाचा समावेश होत असे, मात्र पहिल्यांदाच 20 विविध सेवांचा यात समावेश करण्यात आला आहे.
भविष्यात, या पायाभूत अभ्यासक्रमाची व्याप्ती आणखी वाढवली जाईल, असे त्यांनी सांगितले.
तुकड्यातुकड्यांमधून काम करण्याच्या प्रवृत्तीतून बाहेर पडत एकसामाईक दृष्टीकोन घेऊन काम करण्याचा विचार करावा या पंतप्रधानांच्या विचाराच्या अनुषंगाने, या सेवा एकत्र केल्या जातील असेही ते म्हणाले.
या अकादमीच्या 61 व्या स्थापना दिनानिमित्त आयोजित कार्यक्रमात बोलतांना जितेंद्र सिंह म्हणाले की, लाल बहादूर शास्त्री प्रशासकीय अकादमी केवळ भारतीय उपखंडातच नव्हे तर, संपूर्ण जगातली महत्वाची संस्था मानली जाते. सहा दशकांच्या प्रदीर्घ वाटचालीत या अकादमीने अत्यंत परिश्रम आणि चिकाटीने स्वतःला विकसित केले आहे.
एक अभ्यासू व्यक्तिमत्व आणि उत्तम प्रशासक असलेल्या डॉ संजीव चोप्रा यांच्या नेतृत्वाखाली या अकादमीने सर्वसमावेशक प्रशिक्षण आणि शैक्षणिक तंत्रज्ञानाच्या मदतीने, लवकरात लवकर अभिनव उपाययोजना केल्याबद्दल डॉ सिंह यांनी चोप्रा आणि त्यांच्या संपूर्ण चमूचे कौतुक केले.भविष्यातील आव्हानांचा सामना करण्यासाठी ही अकादमी सातत्याने प्रशासकीय अधिकाऱ्यांना तयार करत असल्याचे ते म्हणाले.
‘तटस्थ आणि निस्वार्थी भावनेने केलेला प्रत्येक प्रयत्न हा नव्या भारताचा भक्कम पाया आहे,’ असे पंतप्रधान नरेंद्र मोदी यांनी म्हटले असून तोच प्रशासकीय सुधारणांचा मंत्र असल्याचे त्यांनी सांगितले.
नव भारताचे स्वप्न साकार करण्यासाठी, 21 व्या शतकातील विचार आणि स्वप्ने या आपल्या नोकरशाहीचा अविभाज्य घटक असायला हवा, अशी नोकरशाही, जी सृजनशील आणि विधायक असेल, कल्पक आणि अभिनव संशोधन करणारी असेल, सक्रीय आणि विनम्र असेल, व्यावसायिक आणि प्रगतीशील असेल, उर्जावान आणि सक्षम असेल, कार्यक्षम आणि प्रभावी असेल, पारदर्शक आणि तंत्रज्ञानस्नेही असेल, असे जितेंद्र सिंह म्हणाले.
सरकारी कर्मचाऱ्यांना प्रशिक्षण देण्यासाठी, केंद्रीय मंत्रिमंडळाने अलीकडेच कर्मयोगी अभियानाला मंजुरी दिली आहे. या अभियानामुळे नव्या भारतासाठीचे नवे सनदी अधिकारी तयार केले जाऊ शकतील, असे सिंह यांनी सांगितले.
गेल्या काही महिन्यात भारताने जगाला दाखवून दिले आहे की कोरोनाचे कठीण आव्हान समोर असतांनाही, कामे तितक्याच सुरळीतपणे केली जाऊ शकतात. अकादमीने या काळात सुरु केलेल्या सर्वात मोठ्या संयुक्त अभ्यासक्रमाविषयी आनंद व्यक्त करत, त्यांनी या संस्थेला संपूर्ण सहकार्य करण्याचे आश्वासन दिले.B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102
उपराष्ट्रपती कार्यालय
सुषमा स्वराज यांच्या अंत्यविधीला उपराष्ट्रपतींची उपस्थिती
नवी दिल्ली, 7 ऑगस्ट 2019
माजी परराष्ट्रमंत्री आणि ज्येष्ठ भाजपा नेत्या सुषमा स्वराज यांच्या पार्थिवावर आज शासकीय इतमामात अंत्यसंस्कार करण्यात आले. उपराष्ट्रपती एम. व्यंकय्या नायडू यावेळी उपस्थित होते. त्यापूर्वी नायडू यांनी सुषमा स्वराज यांच्या निवासस्थानी जाऊन त्यांच्या कुटुंबियांचे सांत्वन केले. स्वराज यांच्या अकाली निधनाने आपल्याला मोठा धक्का बसल्याचे त्यांनी आपल्या शोकसंदेशात सांगितले. त्यांच्या निधनाने देशाचे खूप मोठे नुकसान झाले आहे असे ते म्हणाले.
उत्तम प्रशासक, असामान्य संसदपटू आणि अतिशय प्रभावी वक्त्या म्हणून त्या ओळखल्या जात. नायडू यांनी त्यांच्या फेसबुक पोस्टमध्ये सुषमा स्वराज आणि त्यांच्या कुटुंबांशी असलेल्या घनिष्ठ संबंधांच्या आठवणींना उजाळा दिला. दरवर्षी त्या आपल्याला राखी बांधायच्या असे त्यांनी या पोस्टमध्ये म्हटले आहे.
B.Gokhale/S.Patil/P.Malandkar
(Visitor Counter : 69